Па яго прапанове чапаеўцы пабудавалі ў калгасе клуб. Кіно ў вёсцы паказвалі бясплатна. Па суботах машына прывозіла моладзь з далёкіх вёсак на танцы. Працавалі ў клубе драмгурток, бібліятэка, не аднойчы праводзіліся тэматычныя вечары, канферэнцыі чытачоў. Запрашалі артыстаў са сталіцы. А кожнае вяселле ў калгасе было ўрачыстай падзеяй, бо на маладых ускладалі вялікія надзеі.